text: [{"text_idx": "#000004", "text": "Si\u0301\u00f0an Sic herfyri gav fl\u00f8guna Pandemonium u\u0301t, hevur bo\u0301lkurin veruliga havt undanvind. I\u0301 f\u00f8royskum mi\u00f0lum hevur fl\u00f8gan fingi\u00f0 avbera go\u0301\u00f0 umm\u00e6lir og eisini uttanfyri klettarnar hevur a\u0301hugin fyri Sic veri\u00f0 sto\u0301rum. Avstralska alnetu\u0301tvarpsra\u0301sin Dark Cloud Radio hevur sp\u00e6lt Sic, janvan eins og fo\u0301lkin handan u\u0301tvarpsst\u00f8\u00f0ina hava valt Sic til bo\u0301lkin henda ma\u0301na\u00f0in a\u0301 si\u0301num to\u0301nleikapromotion felag Dark Kloud Promotions- Dark Kloud Promotions ly\u0301sir fl\u00f8guna hja\u0301 SIC solei\u00f0is:"}, {"text_idx": "#000005", "text": "\u201cI\u0301 september 2006 fo\u0301r Sic inn i\u0301 sju\u0301ka og avskepla\u00f0a heimin hja\u0301 to\u0301nleikaframlei\u00f0aranum Tommy Hansen i\u0301 Jailhouse Studios i\u0301 Danmark. Teir 15 dagarnar, i\u00f0 Sic bru\u0301ktu til uppt\u00f8kurnar av teimum 13 l\u00f8gunum a\u0301 fl\u00f8guni, vo\u0301ru ein fer\u00f0 fyri li\u0301vi\u00f0. Saman vi\u00f0 Tommy go\u0301vu teir alt og meira enn ta\u00f0 og skaptu eitt meistaraverk \u2013 ein var\u00f0a i\u0301 tungma\u0301lmss\u00f8guni. Vi\u00f0 u\u0301tga\u0301vuni av Pandemoninum!, hevur SIC skapt eina ny\u0301ggja byrjan, eina ny\u0301ggja era.\u201d"}, {"text_idx": "#000006", "text": "Men ta\u00f0 er ikki bert i\u0301 F\u00f8royum og Avstralia, at Sic f\u00e6r go\u0301\u00f0a mo\u0301tt\u00f8ku. Eisini i\u0301 Peru i\u0301 Su\u00f0ur Amerika er a\u0301hugi fyri Sic. Spanskm\u00e6lta alnetsti\u0301\u00f0ariti\u00f0 og u\u0301tvarpsst\u00f8\u00f0in Rockum, i\u00f0 virkar u\u0301r Peru og hevur tungma\u0301lmsto\u0301nleikafjepparar sum ma\u0301lbo\u0301lk, umm\u00e6lir a\u0301 heimasi\u0301\u00f0u si\u0301ni fl\u00f8guna Pandemonium. Hon f\u00e6r 8,8 av 10 m\u00f8guligum i\u0301 karakter."}, {"text_idx": "#000007", "text": "Rockum samanber u\u0301tga\u0301vuna vi\u00f0 bo\u0301lkar sum Sevendust (i\u0301 teirra bestu a\u0301rum), Machine Head, Slipknot, Glassjaw og to\u0301nleikin hja\u0301 Max Cavalera, i\u0301 d\u00f8gunum har hann gj\u00f8rdi Roots vi\u00f0 Sepultura og tey fyrstu a\u0301rini i\u0301 Soulfly. Henda si\u0301\u00f0sta samanbering er o\u0301tru\u0301liga sterk, at fa\u0301a i\u0301 Su\u00f0ur Amerika av ti\u0301, at brasiluma\u00f0urin Max Cavalera uttan iva er st\u00f8rsta stj\u00f8rnan og mest virdi listama\u00f0ur i\u0301 hesin heimspartur hevur fostra innan rokkto\u0301nleik."}, {"text_idx": "#000009", "text": "Sic hevur fimm a\u0301r a\u0301 baki, men ta\u00f0 var ikki fyrr enn nu\u0301verandi manning to\u0301k vi\u00f0, at Sic veruliga fo\u0301r at gera um seg. Vi\u00f0 Pandemonium hevur Sic skriva\u00f0 seg inn i\u0301 f\u00f8royska to\u0301nleikas\u00f8gu. U\u0301tga\u0301van er framu\u0301rskarandi og bry\u0301tur uppu\u0301r ny\u0301ggjum innan f\u00f8royskan to\u0301nleik."}]